Mõte minna aastavahetuseks Kiievisse või siis Minsk.Olen uurinud selle kohta,pole nagu mingit infi leidnud . Oskab ehk keegi soovitada kumba kohta minna või oskab keegi oma kogemustest mulle head nõu anda.
Kogu info: https://trip.ee/foorum/uldfoorum/trip-ee-ja-oigekirja-reeglid
Ise soovitaksin Minski. Kohapealne elu tunduvalt odavam ja saad korraliku nostalgialaksu ka.
Palun mitte pahandada, mul on üks ebadelikaatne teemaväline küsimus, mis on mind ammu huvitanud: kui vana on Pin1 või mõni teine inimene, keda teate, kes tunneb nostalgiat nõukogude korra, vennasvabariikide või muu taolise suhtes, sest seda kohtab aeg-ajalt kirjas või sõnas. Ise olen üle 70 ja tean eakaaslastest vaid üht, kes jälgib ainult vene infokanaleid ja kelle tunnet nõukoguliku mineviku suhtes võib kirjeldada nostalgiana.
Eks inimesed ikka mäletavad oma lapsepõlve ja noorust mõningase heldimusega ja ilusana. Kui see noorus just ei sattunud sõjaaega või ei möödunud Siberis kõrvadeni lumes. Ja siis on hea vahest kuulata oma lapsepõlve aegset muusikat, teha retrovahvlimasinaga pühapäeval vahvleid või ehtida jõulukuuske vanade näärikuuseehetega. Või ka, miks mitte, reisida mõneks päevaks kusagile linna, kus oleks justkui aeg seisma jäänud. Aga ainult mõneks päevaks, mitte kauemaks. Ei igatse keegi tolleaegset majandust, asjaajamistes domineerivat võõrkeelt, või seaduseid, mille järgi võis näiteks eraettevõtluse eest sattuda vangilaagrisse või koguni surmamõistetuna seina äärde.
Mina ei oska küll üht eelistada teisele. Mida ma aga julgeks päris kindlasti väita on see, et Kiievis on tunduvalt rohkem mida näha-teha. Minski "must-see" kohad käib ühe päevaga läbi, Kiievi kohta sama öelda ei saa.
Kiiev on küll suurlinn, aga kui jätta kõrvale tohutuid territooriume hõlmavad uuselamurajoonid, kus praktiliselt midagi teha pole, siis vanalinna kohustuslikud vaatamisväärsused käib läbi selleski paari päevaga. Mõnevõrra isegi üllatav, et nii suur linn end nii kähku ammendab. Üks päev lisanduks veel Tšernobõli ja teine Janukovitši Mežigorje residentsi väljasõitude jaoks, aga aastavahetus pole ilmselt kõige parem aeg selliste paikade külastamiseks.
Tea, kas aastavahetus (eesti mõistes jõulud+uusaasta ) neis linnades üldse kõige parem mõte on.